title: Decizia Consiliului din 2 iunie 2005 privind încheierea unui Acord-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare

text:
Anunţ juridic important

|

32005D0526

Jurnalul Oficial L 192 , 22/07/2005 p. 0082 - 0083

		20050602Decizia Consiliuluidin 2 iunie 2005privind încheierea unui Acord-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare(2005/526/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză, alineatul (3) al doilea paragraf și alineatul (4),având în vedere propunerea Comisiei,având în vedere avizul conform al Parlamentului European [1],întrucât:(1) Consiliul European de la Salonic, din iunie 2003 a aprobat "Agenda de la Salonic pentru Balcanii de Vest: către integrarea europeană", care a prevăzut că programele comunitare vor fi deschise țărilor din Procesul de stabilizare și asociere, în conformitate cu principiile stabilite pentru participarea țărilor candidate.(2) Comisia a propus, în comunicarea sa, "Pregătirea participării țărilor din Balcanii de Vest la programele și agențiile comunitare", încheierea cu Albania, Bosnia și Herțegovina, Croația, Fosta Republică Iugoslavă Macedonia și, respectiv, cu Serbia și Muntenegru a unui acord-cadru de stabilire a principiilor generale ale participării acestora la programele comunitare.(3) În conformitate cu directivele de negociere adoptate de către Consiliu la 29 aprilie 2004, Comisia a negociat cu Republica Croația, în numele Comunității, un acord-cadru de stabilire a principiilor generale ale participării Republicii Croația la programele comunitare.(4) Acest acord a fost semnat, în numele Comunității, la 22 noiembrie 2004 la Bruxelles, sub rezerva unei eventuale încheieri a acestuia la o dată ulterioară.(5) În ceea ce privește anumite programe care intră sub incidența acordului, tratatul nu prevede alte atribuții decât cele menționate la articolul 308.(6) Modalitățile și condițiile aplicabile participării Republicii Croația la programele comunitare, în special contribuția financiară care urmează a fi vărsată, ar trebui stabilite de către Comisie în numele Comunității. În acest scop, Comisia ar trebui să fie asistată de un comitet special numit de către Consiliu.(7) Republica Croația poate solicita asistență financiară pentru a participa la programele comunitare în temeiul Regulamentului (CE) nr. 3906/89 al Consiliului din 18 decembrie 1989 privind ajutorul economic în favoarea anumitor țări din Europa centrală sau orientală [2] sau în temeiul oricărui alt regulament similar, care prevede asistență externă comunitară pentru Republica Croația și care poate fi adoptat ulterior.(8) Acordul cadru va fi adăugat ca protocol și va fi parte integrantă a Acordului de stabilizare și asociere (ASA) între Comunitățile Europene și statele membre ale acestora, pe de o parte, și Republica Croația, pe de altă parte, intrat în vigoare la 1 februarie 2005.(9) Aplicarea acordului va fi reexaminată periodic.(10) Este necesară aprobarea acordului,DECIDE:Articolul 1Acordul-cadru între Comunitatea Europeană și Republica Croația de stabilire a principiilor generale ale participării Republicii Croația la programele comunitare se aprobă, în numele Comunității.Textul acordului se atașează la prezenta decizie [3].Articolul 2(1) Comisia este împuternicită să stabilească, în numele Comunității, modalitățile și condițiile aplicabile participării Republicii Croația la orice program, în special contribuția financiară care urmează a fi vărsată. Comisia este asistată în îndeplinirea acestei sarcini de către un comitet special numit de către Consiliu.(2) În cazul în care Republica Croația solicită asistență externă, se aplică procedurile definite prin Regulamentul (CE) nr. 3906/89 și de orice alt regulament similar, care prevede asistență externă comunitară pentru Republica Croația și care poate fi adoptat ulterior.Articolul 3În termen de cel mult trei ani de la data intrării în vigoare a acordului, iar ulterior la fiecare trei ani, Comisia examinează punerea în aplicare a acordului și prezintă un raport Consiliului. Acest raport poate fi însoțit, după caz, de propuneri corespunzătoare.Articolul 4Președintele Consiliului procedează, în numele Comunității, la notificările prevăzute la articolul 10 din acord.Adoptată la Luxemburg, 2 iunie 2005.Pentru ConsiliuPreședinteleL. Frieden[1] Aviz adoptat la 10 mai 2005 (nepublicat încă în Jurnalul Oficial).[2] JO L 375, 23.12.1989, p. 11. Regulament, astfel cum a fost modificat ultima dată prin Regulamentul (CE) nr. 2257/2004 (JO L 389, 30.12.2004, p. 1).[3] JO L 192, 22.7.2005, p. 8.--------------------------------------------------


title: Decizia (UE) 2016/1495 a Parlamentului European din 28 aprilie 2016 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/187

         DECIZIA (UE) 2016/1495 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2014,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2014, însoțit de răspunsul centrului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Centrului în ceea ce privește execuția bugetară pentru exercițiul financiar 2014 (05584/2016 – C8-0062/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0082/2016),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 39.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2012/400/UE: Decizia Consiliului din 10 iulie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți

text:
               18.7.2012

               RO

               Jurnalul Oficial al Uniunii Europene

               L 188/4

         DECIZIA CONSILIULUI
   din 10 iulie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți
   (2012/400/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Protocolul 31 la Acordul privind Spațiul Economic European (2) (denumit în continuare „Acordul privind SEE”) conține dispoziții și măsuri specifice în ceea ce privește cooperarea în domenii specifice în afara celor patru libertăți.

               (2)

               Este necesar să se extindă cooperarea dintre părțile contractante la Acordul privind SEE pentru a include activitățile desfășurate în afara celor patru libertăți, inclusiv cooperarea privind libera circulație a lucrătorilor, coordonarea sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe.

               (3)

               Prin urmare, Protocolul 31 la Acordul privind SEE ar trebui modificat în mod corespunzător.

               (4)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 iulie 2012.

            Pentru Consiliu

            Președintele

         V. SHIARLY

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. …/2012 A COMITETULUI MIXT AL SEE
      din
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, (denumit în continuare „Acordul privind SEE”), în special articolele 86 și 98,
      întrucât:

                  (1)

                  Protocolul 31 la Acordul privind SEE a fost modificat prin Decizia nr. …/… a Comitetului mixt al SEE din … (1).

                  (2)

                  Este necesar să se extindă cooperarea dintre părțile contractante la Acordul privind SEE pentru a include cooperarea privind libera circulație a lucrătorilor, coordonarea sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe.

                  (3)

                  Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2012,

            ADOPTĂ PREZENTA DECIZIE:
      Articolul 1
      Articolul 5 din Protocolul 31 la Acordul privind SEE se modifică după cum urmează:

                  1.

                  După alineatul (11), se adaugă următorul alineat:
                  „(12)   De la 1 ianuarie 2012, statele AELS participă la acțiunile finanțate din următoarele linii bugetare, introduse în bugetul general al Uniunii Europene pentru exercițiul financiar 2012:

                              —

                                 linia bugetară 04 01 04 08: «Libera circulație a lucrătorilor, coordonarea sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe – Cheltuieli de gestiune administrativă»;

                              —

                                 linia bugetară 04 03 05: «Libera circulație a lucrătorilor, coordonarea sistemelor de securitate socială și măsuri în favoarea lucrătorilor migranți, inclusiv a lucrătorilor migranți din țări terțe».”

                  2.

                  Cuvintele „și la programul menționat la a douăsprezecea liniuță începând cu 1 ianuarie 2009” de la alineatul (5) se înlocuiesc cu „, la programul menționat la a douăsprezecea liniuță începând cu 1 ianuarie 2009 și la acțiunile finanțate din liniile bugetare pentru exercițiul financiar 2012 menționate la alineatul (12), începând cu 1 ianuarie 2012”.

                  3.

                  Cuvintele „alineatul (8)” de la alineatele (6) și (7) se înlocuiesc cu cuvintele „alineatele (8) și (12)”.

            Articolul 2
      Prezenta decizie intră în vigoare în ziua următoare datei ultimei notificări către Comitetul mixt al SEE în temeiul articolului 103 alineatul (1) din Acordul privind SEE (2).
      Se aplică de la 1 ianuarie 2012.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la …, …

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE) 2016/870 a Consiliului din 24 mai 2016 privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani

text:
               2.6.2016

               RO

               Jurnalul Oficial al Uniunii Europene

               L 145/1

         DECIZIA (UE) 2016/870 A CONSILIULUI
   din 24 mai 2016
   privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) al doilea paragraf litera (a) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului dintre Comunitatea Europeană și Republica Islamică Mauritania (2) (denumit în continuare „acordul de parteneriat”).

               (2)

               Ultimul protocol de stabilire a posibilităților de pescuit și a contribuției financiare prevăzute prin acordul de parteneriat a expirat la 16 decembrie 2014.

               (3)

               Uniunea și Republica Islamică Mauritania au negociat un nou protocol (3) la acordul de parteneriat (denumit în continuare „protocolul”).

               (4)

               Protocolul respectiv a fost semnat în conformitate cu Decizia (UE) 2015/2191 (4) și se aplică provizoriu începând cu 16 noiembrie 2015.

               (5)

               Prin articolul 10 din acordul de parteneriat s-a instituit o comisie mixtă însărcinată cu controlul aplicării acordului de parteneriat și cu asigurarea executării acestuia. În plus, conform protocolului, comisia mixtă poate aproba anumite modificări ale protocolului. Pentru a facilita aprobarea modificărilor respective, este oportună autorizarea Comisiei, sub rezerva îndeplinirii unor condiții specifice, în vederea aprobării modificărilor respective printr-o procedură simplificată.

               (6)

               Protocolul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Protocolul de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (5).
   Articolul 2
   Președintele Consiliului efectuează, în numele Uniunii, notificarea prevăzută la articolul 17 din protocol.
   Articolul 3
   Sub rezerva dispozițiilor și condițiilor prevăzute în anexa la prezenta decizie, Comisia este autorizată să aprobe în cadrul comisiei mixte, în numele Uniunii, modificările aduse protocolului.
   Articolul 4
   Prezenta decizie intră în vigoare la data adoptării.

      Adoptată la Bruxelles, 24 mai 2016.

            Pentru Consiliu

            Președintele

         A.G. KOENDERS

      (1)  Aprobarea din 10 mai 2016 (nepublicată încă în Jurnalul Oficial).

      (2)  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).

      (3)  Protocol de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (JO L 315, 1.12.2015, p. 3).

      (4)  Decizia (UE) 2015/2191 a Consiliului din 10 noiembrie 2015 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (JO L 315, 1.12.2015, p. 1).

      (5)  Protocolul a fost publicat în JO L 315 din 1.12.2015 împreună cu decizia privind semnarea sa.

      ANEXĂ

         Sfera de competență conferită și procedura pentru stabilirea poziției Uniunii în cadrul comisiei mixte

                  1.

                  Comisia este autorizată să negocieze cu Republica Islamică Mauritania și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele aspecte:

                              (a)

                              revizuirea posibilităților de pescuit în conformitate cu articolele 5 și 6 din protocol;

                              (b)

                              decizia privind modalitățile sprijinului sectorial în conformitate cu articolul 3 și anexa 2 din protocol;

                              (c)

                              condițiile de desfășurare a activităților de pescuit în conformitate cu articolulele 5 și 6 din protocol.

                  2.

                  În cadrul comisiei mixte, Uniunea:

                              (a)

                              acționează în conformitate cu obiectivele pe care le urmărește în cadrul politicii comune în domeniul pescuitului;

                              (b)

                              se conformează concluziilor Consiliului din 19 martie 2012 referitoare la Comunicarea Comisiei privind dimensiunea externă a politicii comune în domeniul pescuitului;

                              (c)

                              încurajează pozițiile care sunt compatibile cu normele pertinente adoptate de către organismele regionale de gestionare a pescuitului.

                  3.

                  Atunci când se prevede adoptarea, în cadrul unei reuniuni a comisiei mixte, a unei decizii referitoare la modificări ale protocolului, astfel cum se prevede la punctul 1, se iau măsurile necesare pentru ca poziția care va fi exprimată în numele Uniunii să țină seama de cele mai recente date de ordin statistic, biologic sau de altă natură transmise Comisiei.
                  În acest scop și pe baza datelor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a comisiei mixte.
                  În ceea ce privește aspectele menționate la punctul 1 litera (a), Consiliul aprobă poziția Uniunii avute în vedere cu majoritate calificată. În celelalte cazuri, poziția Uniunii propusă în documentul de pregătire este considerată aprobată, cu excepția cazului în care un anumit număr de state membre, echivalând cu o minoritate de blocaj, formulează obiecții cu ocazia unei reuniuni a grupului de pregătire al Consiliului sau în termen de douăzeci de zile de la primirea documentului de pregătire, fiind luată în considerare data situației care intervine mai întâi. În caz de obiecții, chestiunea respectivă este transmisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.

                  4.

                  Comisia este invitată să ia, în timp util, măsurile necesare ca urmare a deciziei comisiei mixte, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.


title: Decizia (UE) 2016/2156 a Parlamentului European din 27 octombrie 2016 privind închiderea conturilor întreprinderii comune ENIAC pentru exercițiul financiar 2014

text:
               8.12.2016

               RO

               Jurnalul Oficial al Uniunii Europene

               L 333/58

         DECIZIA (UE) 2016/2156 A PARLAMENTULUI EUROPEAN
   din 27 octombrie 2016
   privind închiderea conturilor întreprinderii comune ENIAC pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale întreprinderii comune ENIAC pentru exercițiul financiar 2014,

               —

               având în vedere Raportul Curții de Conturi privind conturile anuale ale întreprinderii comune ENIAC pentru exercițiul financiar 2014, însoțit de răspunsurile întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2014 (05587/2016 – C8-0058/2016),

               —

               având în vedere Decizia sa din 28 aprilie 2016 (3) de amânare a deciziei de descărcare de gestiune pentru exercițiul financiar 2014, precum și răspunsurile directorului executiv al întreprinderii comune ECSEL (fosta întreprindere comună ENIAC și fosta întreprindere comună Artemis),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 209,

               —

               având în vedere Regulamentul (CE) nr. 72/2008 al Consiliului din 20 decembrie 2007 de înființare a întreprinderii comune ENIAC (5),

               —

               având în vedere Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (6), în special articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (7),

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (8),

               —

               având în vedere articolul 94 și anexa V la Regulamentul său de procedură,

               —

               având în vedere Al doilea raport al Comisiei pentru control bugetar (A8-0264/2016),

               1.

               aprobă închiderea conturilor întreprinderii comune ENIAC pentru exercițiul financiar 2014;

               2.

               încredințează președintelui sarcina de a transmite prezenta decizie directorului executiv al întreprinderii comune ECSEL (fosta întreprindere comună ENIAC și fosta întreprindere comună Artemis), Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 422, 17.12.2015, p. 25.

      (2)  JO C 422, 17.12.2015, p. 26.

      (3)  JO L 246, 14.9.2016, p. 432.

      (4)  JO L 298, 26.10.2012, p. 1.

      (5)  JO L 30, 4.2.2008, p. 21.

      (6)  JO L 169, 7.6.2014, p. 152.

      (7)  JO L 357, 31.12.2002, p. 72.

      (8)  JO L 38, 7.2.2014, p. 2.


title: 2011/352/UE: Decizia Consiliului din 9 iunie 2011 privind aplicarea dispozițiilor acquis-ului Schengen cu privire la Sistemul de informații Schengen în Principatul Liechtenstein

text:
               18.6.2011

               RO

               Jurnalul Oficial al Uniunii Europene

               L 160/84

         DECIZIA CONSILIULUI
   din 9 iunie 2011
   privind aplicarea dispozițiilor acquis-ului Schengen cu privire la Sistemul de informații Schengen în Principatul Liechtenstein
   (2011/352/UE)
   CONSILIUL UNIUNII EUROPENE,
   având în vedere Protocolul între Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (denumit în continuare „protocolul”) (1), care a fost semnat la 28 februarie 2008 (2) și a intrat în vigoare la 7 aprilie 2011, în special articolul 10 alineatul (1),
   întrucât:

               (1)

               Articolul 10 alineatul (1) din protocol prevede că dispozițiile acquis-ului Schengen sunt puse în aplicare de Principatul Liechtenstein numai în temeiul unei decizii a Consiliului în acest sens, după verificarea întrunirii de către Principatul Liechtenstein a condițiilor necesare pentru punerea în aplicare a acquis-ului respectiv.

               (2)

               Consiliul a verificat că Principatul Liechtenstein asigură niveluri satisfăcătoare de protecție a datelor, prin parcurgerea următorilor pași: a fost înaintat un chestionar complet Principatului Liechtenstein, iar răspunsurile acestuia au fost înregistrate, după care au fost întreprinse vizite de verificare și evaluare în Principatul Liechtenstein, în conformitate cu procedurile de evaluare Schengen aplicabile, definite în Decizia Comitetului executiv din 16 septembrie 1998 de instituire a Comitetului permanent pentru evaluarea și punerea în aplicare a Acordului Schengen [SCH/Com-ex (98) 26 def.] (3) (denumită în continuare „Decizia comitetului executiv din 16 septembrie 1998”) în domeniul protecției datelor.

               (3)

               La 9 iunie 2011, Consiliul a conchis că Principatul Liechtenstein a îndeplinit condițiile în domeniul protecției datelor. Prin urmare, este posibilă stabilirea unei date de la care acquis-ul Schengen referitor la Sistemul de informații Schengen (SIS) poate fi aplicat în Principatul Liechtenstein.

               (4)

               Intrarea în vigoare a prezentei decizii ar trebui să permită transferul de date SIS reale către Principatul Liechtenstein. Utilizarea propriu-zisă a acestor date ar trebui să permită Consiliului să verifice, prin intermediul procedurilor de evaluare Schengen aplicabile, astfel cum sunt definite în Decizia comitetului executiv din 16 septembrie 1998, corectitudinea aplicării dispozițiilor acquis-ului Schengen referitoare la SIS în Principatul Liechtenstein. În urma efectuării acestor evaluări, Consiliul ar trebui să adopte o decizie privind eliminarea controalelor la frontierele interne cu Principatul Liechtenstein.

               (5)

               Acordul dintre Principatul Liechtenstein, Republica Islanda și Regatul Norvegiei cu privire la punerea în aplicare, respectarea și dezvoltarea acquis-ului Schengen și la criteriile și mecanismele de determinare a statului responsabil să examineze o cerere de azil introdusă în Liechtenstein, Islanda sau Norvegia prevede intrarea sa în vigoarea cu privire la punerea în aplicare, respectarea și dezvoltarea acquis-ului Schengen la data intrării în vigoare a protocolului.

               (6)

               Ar trebui să fie adoptată o decizie distinctă a Consiliului care să stabilească o dată pentru eliminarea controalelor la frontierele interne. Până la data stabilită în respectiva decizie, ar trebui să fie impuse anumite restricții privind utilizarea SIS,

         ADOPTĂ PREZENTA DECIZIE:
   Articolul 1
   (1)   Începând cu 19 iulie 2011, dispozițiile acquis-ului Schengen referitoare la SIS, menționate în anexa I, se aplică Principatului Liechtenstein în relațiile sale cu Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Republica Italiană, Republica Letonia, Republica Lituania, Marele Ducat al Luxemburgului, Republica Ungară, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda și Regatul Suediei.
   (2)   Dispozițiile acquis-ului Schengen referitoare la SIS, menționate în anexa II, se aplică Principatului Liechtenstein, de la data prevăzută în dispozițiile respective, în relațiile sale cu Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Republica Italiană, Republica Letonia, Republica Lituania, Marele Ducat al Luxemburgului, Republica Ungară, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda și Regatul Suediei.
   (3)   Începând cu 9 iunie 2011, datele SIS reale pot fi transferate către Principatul Liechtenstein.
   Începând cu 19 iulie 2011, Principatul Liechtenstein are dreptul să introducă date în SIS și să utilizeze date SIS, cu respectarea alineatului (4).
   (4)   Până la data eliminării controalelor la frontierele interne cu Principatul Liechtenstein, Principatul Liechtenstein:

               (a)

               nu este obligat să refuze intrarea pe teritoriul său sau să expulzeze resortisanți din țări terțe pentru care un alt stat membru a emis o alertă SIS în scopul refuzului intrării;

               (b)

               se abține de la introducerea datelor aflate sub incidența articolului 96 din Convenția din 19 iunie 1990 de punere în aplicare a Acordului Schengen din 14 iunie 1985 între guvernele statelor Uniunii Economice Benelux, Republicii Federale Germania și Republicii Franceze privind eliminarea treptată a controalelor la frontierele comune (4) (denumită în continuare „Convenția Schengen”).

         Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 9 iunie 2011.

            Pentru Consiliu

            Președintele

         PINTÉR S.

      (1)  Nepublicat încă în Jurnalul Oficial.

      (2)  Decizia 2008/261/CE a Consiliului (JO L 83, 26.3.2008, p. 3) și Decizia 2008/262/CE a Consiliului (JO L 83, 26.3.2008, p. 5).

      (3)  JO L 239, 22.9.2000, p. 138.

      (4)  JO L 239, 22.9.2000, p. 19.

      ANEXA I

         Lista dispozițiilor acquis-ului Schengen referitoare la SIS care urmează să se aplice Principatului Liechtenstein

                  1.

                  În ceea ce privește dispozițiile Convenției Schengen:
                  Articolul 64 și articolele 92-119 din Convenția Schengen.

                  2.

                  În ceea ce privește deciziile și declarațiile Comitetului executiv instituit prin Convenția Schengen cu privire la SIS:

                              (a)

                              Decizia Comitetului Executiv din 15 decembrie 1997 de modificare a Regulamentului financiar cu privire la C.SIS [SCH/Com-ex (97) 35] (1);

                              (b)

                                          —

                                          Declarația Comitetului Executiv din 18 aprilie 1996 de definire a noțiunii de străin [SCH/Com-ex (96) decl. 5) (2);

                                          —

                                          Declarația Comitetului Executiv din 28 aprilie 1999 privind structura SIS [SCH/Com-ex (99) decl. 2 rev] (3).

                  3.

                  În ceea ce privește alte instrumente cu privire la SIS:

                              (a)

                              Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (4), în măsura în care aceasta este aplicabilă prelucrării datelor în cadrul SIS;

                              (b)

                              Decizia 2000/265/CE a Consiliului din 27 martie 2000 de adoptare a regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea „Sisnet”, infrastructura de comunicații în cadrul Schengen (5);

                              (c)

                              Manualul SIRENE (6);

                              (d)

                              Regulamentul (CE) nr. 871/2004 al Consiliului din 29 aprilie 2004 privind introducerea unor noi funcții ale Sistemului de informații Schengen, inclusiv în combaterea terorismului (7), precum și orice decizii ulterioare privind data aplicării respectivelor funcții;

                              (e)

                              Decizia 2005/211/JAI a Consiliului din 24 februarie 2005 privind introducerea unor noi funcții ale Sistemului de informații Schengen, inclusiv în combaterea terorismului (8), precum și orice decizii ulterioare privind data aplicării respectivelor funcții;

                              (f)

                              Regulamentul (CE) nr. 1160/2005 al Parlamentului European și al Consiliului din 6 iulie 2005 de modificare a Convenției de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune, în ce privește accesul la Sistemul de informații Schengen al serviciilor din statele membre responsabile cu emiterea certificatelor de înmatriculare a vehiculelor (9);

                              (g)

                              articolul 5 alineatul (4) litera (a) și dispozițiile titlului II și anexele aferente, referitoare la Sistemul de informații Schengen (SIS) din Regulamentul (CE) nr. 562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) (10);

                              (h)

                              Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de informații Schengen (SIS 1+) la Sistemul de informații Schengen din a doua generație (SIS II) (11);

                              (i)

                              Decizia 2008/839/JAI a Consiliului din 24 octombrie 2008 privind migrarea de la Sistemul de informații Schengen (SIS 1+) la Sistemul de informații Schengen din a doua generație (SIS II) (12).

         (1)  JO L 239, 22.9.2000, p. 444.

         (2)  JO L 239, 22.9.2000, p. 458.

         (3)  JO L 239, 22.9.2000, p. 459.

         (4)  JO L 281, 23.11.1995, p. 31.

         (5)  JO L 85, 6.4.2000, p. 12.

         (6)  Părți ale Manualului SIRENE au fost publicate în JO C 38, 17.2.2003, p. 1. Manualul a fost modificat prin Decizia 2006/757/CE a Comisiei (JO L 317, 16.11.2006, p. 1) și Decizia 2006/758/CE a Comisiei (JO L 317, 16.11.2006, p. 41).

         (7)  JO L 162, 30.4.2004, p. 29.

         (8)  JO L 68, 15.3.2005, p. 44.

         (9)  JO L 191, 22.7.2005, p. 18.

         (10)  JO L 105, 13.4.2006, p. 1.

         (11)  JO L 299, 8.11.2008, p. 1.

         (12)  JO L 299, 8.11.2008, p. 43.

      ANEXA II

         Lista dispozițiilor acquis-ului Schengen referitoare la SIS care urmează să se aplice Principatului Liechtenstein de la data prevăzută în dispozițiile respective

                  1.

                  Regulamentul (CE) nr. 1986/2006 al Parlamentului European și al Consiliului din 20 decembrie 2006 privind accesul la Sistemul de informații Schengen din a doua generație (SIS II) al serviciilor competente, în statele membre, pentru eliberarea certificatelor de înmatriculare a vehiculelor (1).

                  2.

                  Regulamentul (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de informații Schengen din a doua generație (SIS II) (2).

                  3.

                  Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (3).

         (1)  JO L 381, 28.12.2006, p. 1.

         (2)  JO L 381, 28.12.2006, p. 4.

         (3)  JO L 205, 7.8.2007, p. 63.


title: 2007/545/CE,Euratom: Decizia Consiliului din 23 iulie 2007 privind numirea unui membru danez în cadrul Comitetului Economic și Social European

text:
               2.8.2007

               RO

               Jurnalul Oficial al Uniunii Europene

               L 201/14

      DECIZIA CONSILIULUI

   din 23 iulie 2007
   privind numirea unui membru danez în cadrul Comitetului Economic și Social European
   (2007/545/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/703/CE, Euratom a Consiliului din 16 octombrie 2006 privind numirea membrilor danezi din cadrul Comitetului Economic și Social European (1) pentru perioada cuprinsă între 21 septembrie 2006 și 20 septembrie 2010,
   având în vedere candidatura prezentată de către Guvernul danez,
   având în vedere avizul Comisiei,
   întrucât un post de membru danez al Comitetului Economic și Social European a rămas vacant în urma demisiei domnului Henrik FALLESEN,
   DECIDE:
   Articolul 1
   Doamna Sinne ALSING CONAN este numită membru al Comitetului Economic și Social European, înlocuindu-l pe domnul Henrik FALLESEN pe durata restantă a mandatului acestuia, respectiv până la 20 septembrie 2010.
   Articolul 2
   Prezenta decizie produce efecte la data adoptării.

      Adoptată la Bruxelles, 23 iulie 2007.

            Pentru Consiliu

            Președintele

         L. AMADO

      (1)  JO L 291, 21.10.2006, p. 33.


title: Decizia Consiliului din 25 aprilie 2002 privind siguranța la meciurile de fotbal de anvergură internațională

text:
Anunţ juridic important

|

32002D0348

Official Journal L 121 , 08/05/2002 P. 0001 - 0003 Ediţie specială în limba cehă Chapter 19 Volume 04 P. 237  - 239 Ediţie specială în limba estonă Chapter 19 Volume 04 P. 238  - 240 Ediţie specială în limba maghiară Chapter 19 Volume 04 P. 237  - 239 Ediţie specială în limba lituaniană Chapter 19 Volume 04 P. 237  - 239 Ediţie specială în limba letonă Chapter 19 Volume 04 P. 237  - 239 Ediţie specială în limba malteză Chapter 19 Volume 04 P. 237  - 239 Ediţie specială în limba polonă Chapter 19 Volume 04 P. 237  - 239 Ediţie specială în limba slovacă Chapter 19 Volume 04 P. 237  - 239 Ediţie specială în limba slovenă Chapter 19 Volume 04 P. 237  - 239

		20020425Decizia Consiliuluidin 25 aprilie 2002privind siguranța la meciurile de fotbal de anvergură internațională(2002/348/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 30 alineatul (1) literele (a) și (b) și articolul 34 alineatul (2) litera (c),având în vedere inițiativa Regatului Belgiei,având în vedere avizul Parlamentului European [1],întrucât:(1) Uniunea Europeană are ca obiectiv, în sensul articolului 29 din tratat, să le ofere cetățenilor un grad ridicat de protecție într-un spațiu de libertate, securitate și justiție, în special prin elaborarea unei acțiuni comune a statelor membre în domeniul cooperării polițienești.(2) Ca un rezultat al diferitelor competiții europene și internaționale și a numeroaselor deplasări ale suporterilor, fotbalul se caracterizează printr-o internaționalizare extremă. Această internaționalizare necesită, în cazul meciurilor de fotbal, o abordare a siguranței care să depășească frontierele naționale.(3) Fotbalul nu trebuie să fie privit doar ca o eventuală sursă de probleme legate de perturbări ale ordinii, liniștii și siguranței publice, ci ca un eveniment care, indiferent de riscul potențial, trebuie gestionat cu eficiență.(4) În special în scopul prevenirii violenței legate de fotbal și a luptei împotriva acestui fenomen, schimbul de informații este esențial pentru ca serviciile de poliție competente și autoritățile statelor membre să fie în măsură să se pregătească după caz și să reacționeze în mod corespunzător.(5) În scopul schimbului de informații cu ocazia unui eveniment fotbalistic și ținând cont de cooperarea polițienească internațională necesară la meciurile de anvergură internațională, este esențial să se stabilească în fiecare stat membru un punct național de informare fotbalistică cu caracter polițienesc.(6) În cadrul Consiliului Europei au fost adoptate: Convenția pentru protecția persoanelor privind prelucrarea automată a datelor personale, la 28 ianuarie 1981, Recomandarea nr. R(87)15 a Comitetului de Miniștri din 17 septembrie 1987 reglementând folosirea de date cu caracter personal în sectorul poliției, precum și Convenția Europeană din 19 august 1985 privind violența și ieșirile necontrolate ale spectatorilor cu ocazia manifestărilor sportive, în special la meciurile de fotbal.(7) La 26 mai 1997 Consiliul adoptă Acțiunea comună 97/339/JAI privind cooperarea în domeniul ordinii și siguranței publice [2] și, la 9 iunie 1997, Rezoluția privind prevenirea și ținerea sub control a huliganismului prin schimbul de experiență, interdicția de a intra în stadioane și politica mijloacelor de informare în masă [3].(8) În plus, la 6 decembrie 2001 Consiliul adoptă Rezoluția privind un manual de recomandări pentru cooperarea polițienească internațională și pentru prevenirea și ținerea sub control a violenței și dezordinii legate de meciurile de fotbal de anvergură internațională care implică cel puțin un stat membru [4],DECIDE:Articolul 1Stabilirea unui punct național de informare fotbalistică(1) Fiecare stat membru creează sau desemnează un punct național de informare fotbalistică cu caracter polițienesc.(2) Fiecare stat membru notifică în scris Secretariatului General al Consiliului coordonatele punctului său național de informare fotbalistică, precum și orice modificare ulterioară, în temeiul prezentei decizii. Secretariatul General al Consiliului le publică în Jurnalul Oficial.(3) Punctul național de informare fotbalistică funcționează ca punct de contact direct și central pentru a asigura schimbul de informații pertinente și pentru a facilita cooperarea polițienească internațională cu privire la meciurile de fotbal de anvergură internațională.Orice stat membru poate decide să mențină anumite contacte referitoare la aspecte legate de fotbal, prin intermediul serviciilor specializate în aceste aspecte specifice, cu condiția ca punctul național de informare fotbalistică să primească rapid și în mod corespunzător un minimum de informații despre acest subiect.(4) Fiecare stat membru se asigură că punctul său național de informare fotbalistică este capabil să îndeplinească rapid și eficient misiunile care îi sunt încredințate.(5) Prezenta decizie se aplică fără a aduce atingere dispozițiilor interne existente, în special în ceea ce privește repartizarea competențelor între diferitele servicii și autorități ale statelor membre interesate.Articolul 2Misiunile punctului național de informare fotbalistică(1) Punctul național de informare fotbalistică este responsabil pentru coordonarea și facilitarea schimbului de informații între serviciile de poliție cu ocazia meciurilor de fotbal de anvergură internațională. Schimbul de informații se poate face, de asemenea, cu alte autorități de aplicare a legii care contribuie la siguranța și ordinea publică, în conformitate cu repartizarea competențelor în statul membru respectiv.(2) Punctul național de informare fotbalistică are acces, în conformitate cu legislația internă și internațională aplicabilă în materie, la informații privind datele cu caracter personal referitoare la suporterii cu risc.(3) Punctul național de informare fotbalistică facilitează, coordonează sau organizează punerea în aplicare a cooperării polițienești internaționale privind meciurile de fotbal de anvergură internațională.(4) În conformitate cu dispozițiile naționale existente, în special în privința repartizării competențelor între diferitele servicii și autorități în statul membru interesat, punctul național de informare fotbalistică și-ar putea asuma misiunea de a furniza asistență autorităților naționale competente.(5) În cadrul meciurilor de fotbal de anvergură internațională, punctul național de informare fotbalistică furnizează, cel puțin la cererea unui alt punct de informare fotbalistică al unui stat membru interesat, o analiză a riscurilor privind propriile sale cluburi și propria echipă națională.Articolul 3Schimbul de informații cu caracter polițienesc între punctele naționale de informare fotbalistică(1) La cererea unui punct național de informare fotbalistică interesat sau din proprie inițiativă, punctele naționale de informare fotbalistică realizează un schimb de informații generale și, în condițiile prevăzute la alineatul (3), de date cu caracter personal, înainte, în timpul și după un eveniment fotbalistic de anvergură internațională.(2) Informațiile generale care sunt schimbate cu ocazia unui meci de fotbal de anvergură internațională sunt informații strategice, operaționale și tactice. Asemenea informații se definesc după cum urmează:- "informații strategice": date care descriu evenimentul în toate dimensiunile sale, acordându-se o atenție deosebită riscurilor pe care acesta le prezintă pentru siguranță;- "informații operaționale": date care permit formarea unei idei exacte despre faptele care se desfășoară în cadrul evenimentului;- "informații tactice": date care permit responsabililor operaționali să acționeze în mod corespunzător, în scopul menținerii ordinii și a siguranței în cadrul evenimentului.(3) Schimbul de date cu caracter personal se efectuează în conformitate cu legislația națională și internațională aplicabilă, ținând cont de principiile Convenției nr. 108 a Consiliului Europei din 28 ianuarie 1981 pentru protecția persoanelor privind prelucrarea automată a datelor personale și, după caz, ale Recomandării nr. R (87)15 a Comitetului de Miniștri al Consiliului Europei din 17 septembrie 1987 vizând reglementarea folosirii de date cu caracter personal în sectorul poliției. Acest schimb are ca scop pregătirea și luarea de măsuri corespunzătoare pentru a menține ordinea cu ocazia unui eveniment fotbalistic. În special, schimbul de informații se poate referi la detalii privind indivizi care reprezintă sau pot reprezenta un pericol pentru ordinea și siguranța publică.Articolul 4Procedura de comunicare între punctele naționale de informare fotbalistică(1) Coordonarea prelucrării informațiilor privind meciurile de fotbal de anvergură internațională se face prin intermediul punctului național de informare fotbalistică. Acesta se asigură că toate serviciile de poliție interesate primesc informațiile necesare în timp util. După prelucrare, informația este folosită de punctul național de informare fotbalistică respectiv sau este transmisă autorităților și serviciilor de poliție interesate.(2) Punctul național de informare fotbalistică al statului membru care organizează evenimentul fotbalistic comunică înainte, în timpul și după campionat sau meci cu serviciile de poliție naționale ale statelor membre interesate, după caz prin intermediul ofițerului de legătură desemnat și pus la dispoziția sa de statele membre interesate. Se poate face apel la acest ofițer de legătură pentru chestiuni care țin de ordinea și siguranța publică, de violența legată de fotbal și de criminalitate în general, în cazul în care există o legătură cu un anumit meci sau un turneu de fotbal.(3) Punctele naționale de informare fotbalistică comunică astfel încât să fie păstrat caracterul confidențial al datelor. În măsura în care nu este vorba de date cu caracter personal, informațiile schimbate sunt arhivate. Ele pot fi consultate ulterior de alte puncte naționale de informare interesate, cu condiția ca punctul național de informare fotbalistică care a furnizat aceste informații să fi avut în prealabil posibilitatea să-și dea avizul în legătură cu divulgarea lor.Articolul 5Regimul lingvisticDiferitele puncte naționale de informare fotbalistică comunică fiecare în propria sa limbă, având o traducere într-o limbă de lucru comună a părților interesate, cu excepția unor dispoziții contrare convenite în această materie de părțile interesate.Articolul 6EvaluareConsiliul face o evaluare a punerii în aplicare a prezentei decizii în termen de doi ani de la data adoptării ei.Articolul 7Intrarea în vigoarePrezenta decizie intră în vigoare în ziua următoare datei publicării sale în Jurnalul Oficial.Adoptată la Luxemburg, 25 aprilie 2002.Pentru ConsiliuPreședinteleM. Rajoy Brey[1] Aviz emis la 9 aprilie 2002 (nepublicat încă în Jurnalul Oficial).[2] JO L 147, 5.6.1997, p. 1.[3] JO C 193, 24.6.1997, p. 1.[4] JO C 22, 24.1. 2002, p. 1.--------------------------------------------------


title: 2009/648/CE: Decizia Parlamentului European din 23 aprilie 2009 privind închiderea conturilor Agenției Europene de Siguranță a Aviației pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/125

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Agenției Europene de Siguranță a Aviației pentru exercițiul financiar 2007
   (2009/648/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene de Siguranță a Aviației pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației (4), în special articolul 60,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A6-0163/2009),

               1.

               ia act de conturile anuale finale ale Agenției Europene de Siguranță a Aviației, astfel cum sunt anexate la raportul Curții de Conturi;

               2.

               aprobă închiderea conturilor Agenției Europene de Siguranță a Aviației pentru exercițiul financiar 2007;

               3.

               încredințează Președintelui sarcina de a transmite prezenta decizie directorului executiv al Agenției Europene de Siguranță a Aviației, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 16.

      (2)  JO C 311, 5.12.2008, p. 20.

      (3)  JO L 248, 16.9.2002, p. 1.

      (4)  JO L 79, 19.3.2008, p. 1.

      (5)  JO L 357, 31.12.2002, p. 72.


title: 2009/544/CE: Decizia Comisiei din 13 august 2008 de stabilire a criteriilor ecologice pentru acordarea etichetei ecologice comunitare vopselelor și lacurilor de interior [notificată cu numărul C(2008) 4453] (Text cu relevanță pentru SEE)

text:
               14.7.2009

               RO

               Jurnalul Oficial al Uniunii Europene

               L 181/39

      DECIZIA COMISIEI

   din 13 august 2008
   de stabilire a criteriilor ecologice pentru acordarea etichetei ecologice comunitare vopselelor și lacurilor de interior
   [notificată cu numărul C(2008) 4453]
   (Text cu relevanță pentru SEE)
   (2009/544/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
   întrucât:

               (1)

               În conformitate cu Regulamentul (CE) nr. 1980/2000, eticheta ecologică comunitară poate fi acordată unui produs care posedă caracteristici care îi permit să contribuie semnificativ la îmbunătățirea unor aspecte ecologice esențiale.

               (2)

               Regulamentul (CE) nr. 1980/2000 prevede stabilirea unor criterii specifice de etichetare ecologică pe categorii de produse, elaborate pe baza criteriilor prevăzute de Comitetul pentru etichetare ecologică al Uniunii Europene.

               (3)

               Regulamentul prevede, de asemenea, că reevaluarea criteriilor de etichetare ecologică și a cerințelor asociate de evaluare și verificare trebuie să aibă loc în timp util, înainte de expirarea perioadei de valabilitate a criteriilor stabilite pentru categoria de produse în cauză.

               (4)

               În conformitate cu Regulamentul (CE) nr. 1980/2000, a avut loc o reevaluare a criteriilor ecologice prevăzute în Decizia 2002/739/CE a Comisiei din 3 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru vopsele și lacuri de interior și de modificare a Deciziei 1999/10/CE (2). Aceste criterii ecologice și cerințele de evaluare și verificare aferente sunt valabile până la 28 februarie 2009.

               (5)

               Având în vedere această reevaluare, pentru a reflecta progresele științifice și evoluția pieței, ar trebui modificată definiția grupului de produse și stabilite noi criterii ecologice.

               (6)

               Prin urmare, Decizia 2002/739/CE ar trebui înlocuită.

               (7)

               Criteriile ecologice, precum și cerințele de evaluare și verificare aferente ar trebui să fie valabile până la patru ani de la data notificării prezentei deciziei.

               (8)

               Ar trebui acordată o perioadă de tranziție pentru producătorii ale căror produse au primit eticheta ecologică pentru vopsele și lacuri de interior înainte de 18 august 2008 sau care au solicitat acordarea etichetei înainte de 18 august 2008, astfel încât aceștia să dispună de suficient timp pentru a-și adapta produsele în vederea îndeplinirii criteriilor și cerințelor revizuite. Pentru asigurarea certitudinii juridice, până la 28 februarie 2009 producători pot depune solicitări conform criteriilor prevăzute în Decizia 2002/739/CE sau conform criteriilor stabilite prin prezenta decizie. După această dată, ar trebui aplicate numai criteriile prevăzute în prezenta decizie.

               (9)

               Măsurile prevăzute de prezenta decizie sunt conforme cu avizul comitetului instituit prin articolul 17 din Regulamentul (CE) nr. 1980/2000,

         ADOPTĂ PREZENTA DECIZIE:
   Articolul 1
   (1)   Categoria de produse „vopsele și lacuri de interior” cuprinde vopsele și lacurile decorative, baițuri și produse similare, conform definiției de la alineatul (2), destinate utilizatorilor profesioniști și amatori, concepute în primul rând pentru interior și comercializate ca atare.
   Această categorie de produse include, inter alia, acoperirile și vopselele pentru podele; produse nuanțate de către distribuitori, la cererea decoratorilor amatori sau profesioniști; sisteme de nuanțare; vopsele decorative lichide sau sub formă de pastă eventual precondiționate, nuanțate sau preparate de către fabricant pentru a satisface nevoile consumatorilor, inclusiv grundurile și substraturile pentru aceste sisteme de produse.
   (2)   „Vopsea” înseamnă un material pigmentat de acoperire, sub formă lichidă, de pastă sau pulbere, care, aplicat pe un suport, formează o peliculă opacă cu rol protector, decorativ sau cu proprietăți tehnice specifice.
   „Lac” înseamnă un material de acoperire transparent care, aplicat pe un suport, formează o peliculă solidă, transparentă, cu rol protector, decorativ sau cu proprietăți tehnice specifice.
   „Vopsele și lacuri decorative” înseamnă vopsele și lacuri care se folosesc pentru clădiri, amenajări și instalații, în scop decorativ și de protecție. Acestea se aplică in situ. Aceste au un rol decorativ prin natura lor, dar și un rol protector.
   „Baițuri” (lazuri) înseamnă acoperiri care formează un strat transparent sau semitransparent pentru decorarea și protejarea lemnului de intemperii, permițând o întreținere ușoară.
   „Sistemele de nuanțare” reprezintă o metodă de preparare a vopselelor colorate prin amestecarea unei „baze” cu nuanțe colorate.
   (3)   Categoria de produse nu cuprinde:

               (a)

               acoperiri anticorosive;

               (b)

               acoperiri antivegetative;

               (c)

               produse de protejare a lemnului;

               (d)

               acoperiri pentru anumite scopuri industriale și profesionale, inclusiv acoperiri de mare rezistență;

               (e)

               acoperiri pentru fațade;

               (f)

               orice produs destinat, în primul rând, pentru uz exterior și comercializat ca atare.

         Articolul 2
   (1)   Pentru acordarea etichetei ecologice comunitare, în conformitate cu Regulamentul (CE) nr. 1980/2000 și cu alineatele (2) și (3) din prezentul articol, vopselele și lacurile trebuie să se încadreze în categoria de produse „vopsele și lacuri de interior”, conform definiției de la articolul 1, și să respecte criteriile ecologice stabilite în anexa la prezenta decizie.
   (2)   Acoperirile performante bicomponente destinate unor utilizări specifice trebuie să respecte următoarele condiții:

               (a)

               ambele componente ale acestora trebuie să îndeplinească criteriile ecologice stabilite în anexă (cu excepția criteriului pentru compușii organici volatili);

               (b)

               trebuie să fie însoțite de informații prin care să se explice că aceste componente individuale nu trebuie utilizate separat sau amestecate cu alte produse;

               (c)

               produsul final gata de utilizare trebuie să îndeplinească criteriile ecologice, inclusiv criteriul pentru COV.

         (3)   Acoperirile comercializate atât pentru uz interior, cât și exterior trebuie să îndeplinească criteriile prevăzute în prezenta decizie pentru vopselele și lacurile de interior, precum și criteriile prevăzute în Decizia 2009/543/CE a Comisiei (3) pentru vopselele și lacurile de exterior.
   Articolul 3
   Criteriile ecologice pentru categoria de produse „vopsele și lacuri de interior”, precum și cerințele de evaluare și verificare aferente acestora sunt valabile 4 ani de la data intrării în vigoare a prezentei decizii.
   Articolul 4
   În scopuri administrative, numărul de cod atribuit categoriei de produse „vopsele și lacuri de interior” este „07”.
   Articolul 5
   Decizia 2002/739/CE se abrogă.
   Articolul 6
   (1)   Etichetele ecologice acordate înainte de 18 august 2008 pentru produsele care se încadrează în grupul de produse „vopsele și lacuri de interior” pot fi utilizate până la 28 februarie 2009.
   (2)   În cazul în care au fost depuse solicitări înainte de 18 august 2008 pentru acordarea etichetei ecologice în cazul produselor din categoria de produse „vopsele și lacuri de interior”, aceste produse pot primi eticheta ecologică în condițiile prevăzute de Decizia 2002/739/CE. În aceste cazuri, eticheta ecologică poate fi folosită până la 28 februarie 2009.
   (3)   Solicitările depuse după 18 august 2008, dar înainte de 1 martie 2009, pentru acordarea etichetei ecologice în cazul produselor din categoria de produse „vopsele și lacuri de interior”, se pot baza pe criteriile prevăzute în Decizia 2002/739/CE sau pe criteriile prevăzute de prezenta decizie.
   În cazul solicitărilor bazate pe criteriile prevăzute în Decizia 2002/739/CE, eticheta ecologică poate fi utilizată până la 28 februarie 2009.
   Articolul 7
   Prezenta decizie se adresează statelor membre.

      Adoptată la Bruxelles, 13 august 2008.

            Pentru Comisie

         Olli REHN

            Membru al Comisiei

      (1)  JO L 237, 21.9.2000, p. 1.

      (2)  JO L 236, 4.9.2002, p. 4.

      (3)  A se vedea pagina 27 din prezentul Jurnal Oficial.

      ANEXĂ
      A.   CADRU

         Scopurile criteriilor

      Aceste criterii au ca scop, în special:

                  —

                  utilizarea eficientă a produsului și minimizarea deșeurilor;

                  —

                  reducerea riscurilor de mediu și a altor riscuri (de exemplu, acumularea de ozon în troposferă) prin reducerea emisiilor de solvenți;

                  —

                  reducerea deversării de substanțe toxice sau poluante în ape. Criteriile se stabilesc la niveluri care promovează etichetarea vopselelor și lacurilor de interior cu un impact scăzut asupra mediului.

         Cerințele de evaluare și verificare

      În cadrul fiecărui criteriu sunt indicate cerințele specifice de evaluare și verificare.
      Atunci când solicitantului i se cere să prezinte declarații, documentație, analize, rapoarte de testare sau alte dovezi care să ateste îndeplinirea acestor criterii, se înțelege că acestea pot proveni de la solicitant și/sau de la furnizorul (furnizorii) său (săi) sau de la furnizorul (furnizorii) celui (celor) din urmă etc., după caz.
      Dacă este cazul, se pot utiliza metode de testare diferite de cele indicate pentru fiecare criteriu, în cazul în care organismul competent care examinează cererea le consideră a fi echivalente.
      Dacă este cazul, organismele competente pot solicita documente doveditoare și pot efectua verificări independente.
      Se recomandă organismelor competente să ia în considerare punerea în aplicare a sistemelor recunoscute de management de mediu, precum EMAS sau EN ISO14001, la evaluarea cererilor și verificarea îndeplinirii criteriilor (Notă: nu este necesară punerea în aplicare a unor astfel de sisteme de management).
      În cazul în care criteriile fac referire la ingrediente, acestea includ substanțe și preparate. Definițiile „substanțelor” și „preparatelor” sunt prevăzute în Regulamentul REACH [Regulamentul (CE) nr. 1907/2006 al Parlamentului European și al Consiliului (1)].
      Trebuie furnizată organismului competent formula exactă a produsului pentru toate substanțele din componența sa utilizate de solicitant. Orice substanță, inclusiv impuritățile, prezentă în concentrații mai mari de 0,01 % (m/m) trebuie raportată, cu excepția cazului în care criteriile indică o concentrație mai mică.
      B.   CRITERII ECOLOGICE

      Toate criteriile, cu excepția criteriului 3 referitor la limitele de COV, se aplică pentru vopsea sau lac în ambalajul său. Conform Directivei 2004/42/CE a Parlamentului European și a Consiliului (2), limitele de COV se referă la produsul gata de utilizare și, prin urmare, conținutul maxim de COV trebuie calculat pe baza oricăror adaosuri recomandate, de exemplu coloranți și/sau diluanți. Pentru efectuarea acestui calcul, sunt necesare datele oferite de furnizorii de materii prime privind conținutul de substanță solidă, conținutul de COV și densitatea produsului.
      Criteriile 1 și 2 se aplică numai în cazul vopselelor de culoare albă și de culori deschise, (inclusiv acoperiri de finisare, grunduri, substraturi și/sau produse intermediare).
      În cazul sistemelor de nuanțare, criteriile 1 și 2 se aplică numai pentru baza de culoare albă (baza conținând cea mai mare parte a TiO2). În cazul în care baza de culoare albă nu îndeplinește cerința de cel puțin 8 m2 pe litru la o putere de acoperire de 98 % conform criteriului 7(a), criteriile trebuie îndeplinite după nuanțarea necesară pentru a produce culoarea standard RAL 9010.
      Criteriile 1 și 2 nu se aplică acoperirilor transparente.
      1.   Pigmenții albi

         Conținutul de pigment alb (pigmenți albi anorganici cu un indice de refracție de peste 1,8): Vopselele au un conținut de pigment alb mai mic sau egal cu 36 g pe m2 de peliculă uscată, cu o opacitate de 98 %. Această cerință nu se aplică pentru lacuri și baițuri.

         Evaluare și verificare: Solicitantul fie prezintă o declarație de neutilizare, fie furnizează documentație care să precizeze conținutul de pigmenți albi și rata de dispersare, alături de calculul detaliat indicând respectarea acestui criteriu.
      2.   Dioxid de titan

         Dioxidul de titan: Emisiile și deversările de deșeuri rezultate în urma producerii oricărui pigment utilizat pe bază de dioxid de titan nu depășesc următoarele valori [derivate din Documentul de referință privind cele mai bune tehnologii disponibile pentru fabricarea de substanțe chimice anorganice în volume mari (BREF) (August 2007)]:

                  —

                  emisii de SOx (exprimate ca SO2): 252 mg pe m2 de peliculă uscată (cu o opacitate de 98 %);

                  —

                  deșeuri pe bază de sulfați: 18 g pe m2 de peliculă uscată (cu o opacitate de 98 %);

                  —

                  deșeuri pe bază de cloruri: 3,7, 6,4 și respectiv 11,9 g pe m2 de peliculă uscată (cu o opacitate de 98 %), pentru rutilul natural, rutilul sintetic și scorie.

         Evaluare și verificare: Solicitantul prezintă fie o declarație de neutilizare, fie documentație justificativă indicând nivelurile respective de emisii și deversări de deșeuri pentru acești parametri, conținutul de dioxid de titan al produsului, puterea de dispersare, precum și calcule detaliate indicând respectarea acestui criteriu.
      3.   Compuși organici volatili (COV)

      Conținutul de COV nu depășește:

                  Clasificarea produsului (Directiva 2004/42/CE)

                  Limite de COV (g/l inclusiv apă)

                  Interior mat (pereți/tavan) (luciu < 25@60 °)

                  15

                  Interior lucios (pereți/tavan) (luciu > 25@60 °)

                  60

                  Vopsele pentru decorațiuni interioare și acoperire de protecție pentru lemn și metal, inclusiv substraturile

                  90

                  Lacuri pentru decorațiuni interioare și baițuri, inclusiv baițurile opace

                  75

                  Baițuri de interior cu strat de grosime minimă

                  75

                  Grunduri

                  15

                  Grunduri pentru mărirea aderenței

                  15

                  Acoperiri performante monocomponente

                  100

                  Acoperiri performante bicomponente pentru utilizări finale specifice, de exemplu pentru podele

                  100

                  Acoperiri cu efect decorativ

                  90

            În acest context, compuși organici volatili (COV) înseamnă orice compuși organici care au un punct de fierbere inițial mai mic sau egal cu 250 °C, măsurat la o presiune standard de 101,3k Pa, conform definiției din Directiva 2004/42/CE. Subcategoriile de vopsele și lacuri din directivă sunt utilizate pentru a defini limitele de COV. Numai categoriile semnificative în ceea ce privește acoperirile pentru interior sunt prezentate aici.

         Evaluare și verificare: Solicitantul prezintă o declarație privind respectarea acestui criteriu. Solicitatul precizează conținutul de COV pentru toate produsele.
      4.   Hidrocarburile aromatice volatile (HAV)

      Nu se adaugă hidrocarburi aromatice volatile în mod direct înainte sau în timpul nuanțării produsului (dacă este cazul); totuși, se pot adăuga ingrediente care conțin HAV până la o limită la care conținutul de HAV să nu depășească 0,1 % (m/m) din conținutul produsului final.
      În acest context, hidrocarbură aromatică volatilă (HAV) înseamnă orice compus organic conform definiției din Directiva 2004/42/CE care are un punct de fierbere inițial mai mic sau egal cu 250 °C, măsurat la o presiune standard de 101,3 kPa și care conține cel puțin un nucleu aromatic în formula sa structurală desfășurată.

         Evaluare și verificare: Solicitantul prezintă o declarație privind respectarea acestui criteriu, prin care declară că nu au fost adăugate alte HAV decât cele conținute în ingredientele prefabricate și, dacă este cazul, declarații de la furnizorii ingredientelor pentru confirmarea conținutului de HAV al acestora.
      5.   Metale grele

      Nu se folosesc ca ingrediente sau substanțe de nuanțare a produsului următoarele metale grele sau compușii acestora (dacă este cazul) (fie ca substanță, fie ca parte a unui preparat folosit): cadmiu, plumb, crom VI, mercur, arsenic, bariu (cu excepția sulfatului de bariu), seleniu, antimoniu.
      Nu se adaugă cobalt ca ingredient, cu excepția sărurilor de cobalt folosite ca sicativ în vopselele alchide. Aceste săruri pot fi utilizate într-o concentrație care să nu depășească 0,05 % (m/m) din produsul final, măsurată ca cobalt metal. Cobaltul conținut în pigmenți face excepție, de asemenea, de la această cerință.
      Se acceptă ca ingredientele să conțină urme din aceste metale până la 0,01 % (m/m) provenite din impuritățile materiilor prime.

         Evaluare și verificare: Solicitantul furnizează o declarație privind respectarea acestui criteriu, precum și declarații de la furnizorii ingredientelor (dacă este cazul).
      6.   Substanțe periculoase

                  (a)

                     Produsul: Produsul nu se clasează în categoria celor foarte toxice, toxice, dăunătoare pentru mediu, cancerigene, toxice pentru reproducție, dăunătoare, corozive, mutagene sau iritante (numai în cazul în care acest lucru este cauzat de prezența ingredientelor etichetate cu R43) în conformitate cu Directiva 1999/45/CE a Parlamentului European și a Consiliului (3) înainte sau după nuanțare (dacă este cazul).

                     Evaluare și verificare: Solicitantul prezintă o declarație privind respectarea acestui criteriu, însoțită de o fișă tehnică de siguranță a produsului care să respecte cerințele din anexa II la Regulamentul REACH.

                  (b)

                     Ingrediente (foarte toxice, toxice, cancerigene, mutagene, toxice pentru reproducție): Nu se folosește niciun ingredient, inclusiv cele pentru nuanțare (dacă este cazul), care, la momentul depunerii solicitării, îndeplinește criteriile de clasificare ale oricăreia dintre următoarele fraze de risc (sau combinații ale acestora):

                              —

                              R23 (toxic la inhalare);

                              —

                              R24 (toxic în contact cu pielea);

                              —

                              R25 (toxic în caz de ingerare);

                              —

                              R26 (foarte toxic la inhalare);

                              —

                              R27 (foarte toxic în contact cu pielea);

                              —

                              R28 (foarte toxic în caz de ingerare);

                              —

                              R33 (pericol de efecte cumulate);

                              —

                              R39 (pericol de efecte ireversibile foarte grave);

                              —

                              R40 (probe reduse de efect cancerigen);

                              —

                              R42 (poate provoca sensibilizare prin inhalare);

                              —

                              R45 (poate cauza cancer);

                              —

                              R46 (poate cauza afectare genetică ereditară);

                              —

                              R48 (pericol de afecțiuni grave cauzate de o expunere prelungită);

                              —

                              R49 (poate provoca cancer prin inhalare);

                              —

                              R60 (poate afecta fertilitatea);

                              —

                              R61 (poate dăuna fătului în timpul sarcinii);

                              —

                              R62 (risc posibil de afectare a fertilității);

                              —

                              R63 (risc posibil de efecte nocive pentru făt);

                              —

                              R68 (risc posibil de efecte ireversibile),

                        prevăzute în Directiva 67/548/CEE a Consiliului (4) sau în Directiva 1999/45/CE. Ingredientele active cărora li se atribuie sau li se poate atribui una dintre frazele de risc R23, R24, R25, R26, R27, R28, R39, R40 sau R48 (sau combinații ale acestora) pot fi totuși utilizate ca conservanți, până la limita maximă de 0,1 % (m/m) din compoziția totală a vopselei.
                  În mod alternativ, poate fi avut în vedere sistemul global armonizat de clasificare [Globally Harmonised System (GHS)]
                      (5). În acest caz, nu se folosesc ingredientele, inclusiv cele pentru nuanțare (dacă este cazul), clasificate conform următoarelor categorii (sau combinații ale acestora):

                              —

                              toxicitate acută (orală) – categoria I, II, III;

                              —

                              toxicitate acută (dermică) – categoria I, II, III;

                              —

                              toxicitate acută (inhalare) – categoria I, II, III;

                              —

                              sensibilizare respiratorie – categoria I;

                              —

                              substanțe mutagene – categoria I, II;

                              —

                              substanțe cancerigene – categoria I, II;

                              —

                              substanțe toxice pentru reproducere – categoria I, II;

                              —

                              toxicitate sistemică pentru organe țintă specifice (expunere unică) – categoria I, II;

                              —

                              toxicitate sistemică pentru organe țintă specifice (expunere repetată) – categoria I, II,

                        conform ST/SG/AC.10/30 (6), modificat prin ST/SG/AC.10/34/Add.3 cu privire la sistemul global armonizat de clasificare și etichetare a substanțelor chimice. Ingredientele active utilizate în formulă ca conservanți, cărora li se atribuie următoarele categorii GHS, pot fi, totuși, utilizate până la o limită de 0,1 % (m/m) din conținutul total al vopselei:

                              —

                              toxicitate acută (orală, dermică, la inhalare) – I, II, III (numai orală sau dermică);

                              —

                              toxicitate sistemică pentru organe țintă specifice (expunere unică și/sau repetată) – I, II (sau o combinație a acestora); și

                              —

                              cancerigenitate categoria II.

                        În vopselele alchide se poate utiliza metil-etil-chetoxim până la o limită de 0,3 % (m/m).

                     Evaluare și verificare: Solicitantul prezintă o declarație privind respectarea acestui criteriu, însoțită de o fișă tehnică de siguranță a produsului care să respecte cerințele din anexa II la Regulamentul REACH.

                  (c)

                     Ingrediente (periculoase pentru mediul înconjurător): Niciun ingredient, inclusiv cele pentru nuanțare (dacă este cazul), care, la momentul depunerii solicitării, îndeplinește criteriile de clasificare ale oricăreia dintre următoarele fraze de risc (sau combinații ale acestora) nu trebuie să depășească 2 % (m/m):

                              —

                              N R50 (foarte toxic pentru organismele acvatice);

                              —

                              N R50/53 (foarte toxic pentru organismele acvatice, poate avea efecte adverse pe termen lung asupra mediului acvatic);

                              —

                              N R51/53 (foarte toxic pentru organismele acvatice, poate avea efecte adverse pe termen lung asupra mediului acvatic);

                              —

                              N R52/53 (foarte toxic pentru organismele acvatice, poate avea efecte adverse pe termen lung asupra mediului acvatic);

                              —

                              R51 (toxic pentru organismele acvatice);

                              —

                              R52 (dăunător pentru organismele acvatice);

                              —

                              R53 (poate avea efecte negative de durată asupra mediului acvatic),

                        conform Directivei 67/548/CEE sau Directivei 1999/45/CE.
                  În mod alternativ, poate fi avut în vedere sistemul global armonizat de clasificare [Globally Harmonised System (GHS)]
                      (7). În acest caz, niciun ingredient, inclusiv cele utilizate pentru nuanțare (dacă este cazul), căruia i se atribuie sau i se poate atribui, la momentul depunerii solicitării, una dintre următoarele clasificări, nu trebuie să depășească 2 % (m/m):
                  Categorii de toxicitate acvatică (și combinații ale acestora):

                              —

                              acută I, II, III;

                              —

                              cronică I, II, III, IV,

                        stabilite în ST/SG/AC.10/30 și revizuite în ST/SG/AC.10/34/Add.3 privind sistemul global armonizat de clasificare și etichetare a substanțelor chimice.
                  În orice caz, suma totală a ingredientelor cărora li se atribuie sau li se poate atribui, la momentul solicitării, una dintre aceste fraze de risc (sau combinații ale acestora) sau clasificări GHS nu trebuie să depășească 4 % (m/m).
                  Această cerință nu se aplică pentru amoniac sau alchil amoniac.
                  Această cerință nu înlătură obligația de respectare a cerinței prevăzute la criteriul 6(a) de mai sus.

                     Evaluare și verificare: Solicitantul prezintă o declarație privind respectarea acestui criteriu, însoțită de o listă a ingredientelor și de câte o fișă tehnică de siguranță a produsului pentru fiecare ingredient care să respecte cerințele din anexa II la Regulamentul REACH.

                  (d)

                     Alchilfenoletoxilați (AFEO): AFEO nu se utilizează în compoziția produsului, nici înainte, nici în timpul nuanțării (dacă este cazul).

                     Evaluare și verificare: Solicitantul prezintă o declarație privind respectarea acestui criteriu.

                  (e)

                     Compuși ai izotiazolinonei: Conținutul de compuși ai izotiazolinonei al produsului nu depășește 0,05 % (m/m), înainte sau după nuanțare (dacă este cazul). În același mod, conținutul amestecului de 5-clor-2-metil-2H-izotiazol-3-onă (CE nr. 247-500-7) și 2-metil-2H-izotiazol-3-onă (CE nr. 220-239-6) (3:1) nu depășește 0,0015 % (m/m).

                     Evaluare și verificare: Solicitantul prezintă o declarație privind respectarea acestui criteriu, indicând cantitățile (în cazul în care s-au folosit aceste substanțe).

                  (f)

                  Alchilsulfonații perfluorați (ASPF), acizii carboxilici perfluorați (ACPF), inclusiv acidul perfluorooctanoic (APFO) și substanțele înrudite enumerate în „Listele preliminare ale OCDE de PFOS, ASPF, APFO, ACPF, compuși înrudiți și substanțe chimice care se pot descompune în ACPF (astfel cum au fost modificate în 2007)” nu se permit în acest produs. Lista OCDE este inclusă în anexa la acest document de prezentare a criteriilor.

                     Evaluare și verificare: Solicitantul prezintă o declarație privind respectarea acestui criteriu.

                  (g)

                     Formaldehidă: Nu se adaugă formaldehide libere. Substanțele care eliberează formaldehide se pot adăuga numai în cantități care să asigure, după nuanțare (dacă este cazul), un conținut total de formaldehide libere de cel mult 0,001 % (m/m).

                     Evaluare și verificare: Solicitantul prezintă o declarație privind respectarea acestui criteriu. În plus, solicitantul prezintă rezultatele testelor efectuate de furnizorii de materii prime utilizând metoda de testare VdL-RL 03 (linia directoare VdL 03) „Concentrația de formaldehide din cutiile metalice stabilită prin metoda acetil-acetonă” și calculele de relaționare a datelor acestor teste cu produsul final, pentru a demonstra că concentrația finală maximă posibilă de formaldehide eliberate de substanțele care eliberează formaldehide nu depășește 0,001 % (m/m). În mod alternativ, formaldehidele provenite din substanțele care eliberează formaldehide pot fi măsurate în produsul final, utilizând un standard pe baza cromatografiei lichide de înaltă performanță.

                  (h)

                     Solvenți organici halogenați: Fără a aduce atingere criteriilor 6a, 6b și 6c, se pot utiliza în produs, înainte și după nuanțare (dacă este cazul), numai compușii halogenați care, în momentul depunerii solicitării, au fost evaluați în ceea ce privește riscul și nu au fost clasificați cu frazele de risc (sau combinații ale acestora): R26/27, R45, R48/20/22, R50, R51, R52, R53, R50/53, R51/53, R52/53 și R59, în conformitate cu Directiva 67/548/CEE și Directiva 1999/45/CE.

                     Evaluare și verificare: Solicitantul prezintă o declarație privind respectarea acestui criteriu.

                  (i)

                     Ftalați: Fără a aduce atingere criteriilor 6a, 6b și 6c, se pot utiliza în produs, înainte și după nuanțare (dacă este cazul), numai ftalații care, în momentul depunerii solicitării, au fost evaluați în ceea ce privește riscul și nu au fost clasificați cu frazele de risc (sau combinații ale acestora): R60, R61, R62, R50, R51, R52, R53, R50/53, R51/53, R52/53, în conformitate cu Directiva 67/548/CEE și cu modificările acesteia. În plus, DNOF (di-n-octil-ftalat), DINF (di-isononil ftalat), DIDF (di-isodecil ftalat) nu sunt permise în produs.

                     Evaluare și verificare: Solicitantul prezintă o declarație privind respectarea acestui criteriu.

            7.   Adecvarea pentru utilizare

                  (a)

                     Putere de dispersare: Vopsele albe și vopsele de culoare deschisă (inclusiv acoperirile de finisare, grundurile, substraturile și/sau produsele intermediare) au o putere de dispersare de cel puțin 8 m2 pe litru de produs (la o putere de acoperire de 98 %).
                  În cazul sistemelor de nuanțare, criteriul se aplică numai pentru baza de culoare albă (baza conținând cea mai mare parte a TiO2). În cazul în care baza de culoare albă nu îndeplinește cerința de cel puțin 8 m2 pe litru la o putere de acoperire de 98 %, criteriul trebuie îndeplinit după nuanțarea necesară a bazei de culoare albă pentru a produce culoarea standard RAL 9010. Pentru toate celelalte baze utilizate pentru a obține produse nuanțate – acestea fiind baze care, de regulă, conțin mai puțin TiO2 și care nu pot îndeplini criteriul de cel puțin 8 m2 pe litru la o putere de acoperire de 98 % – criteriul nu se aplică. Pentru vopselele care fac parte dintr-un sistem de nuanțare, solicitantul trebuie să informeze utilizatorul final, prin intermediul etichetei produsului și/sau la punctul de vânzare, referitor la nuanța sau grundul/substratul (care poartă, dacă este posibil, etichetă ecologică comunitară) care trebuie utilizate ca strat de bază înainte de aplicarea nuanței mai închise.
                  Grundurile cu proprietăți specifice de blocare/etanșare, penetrare/mărire a aderenței și grundurile cu proprietăți adezive specifice pentru suprafețele din aluminiu și pentru cele galvanizate au o putere de dispersie (la o putere de acoperire de 98 %) de cel puțin 6 m2 pe litru de produs.
                  Acoperirile decorative cu o consistență mare (vopsele concepute în special pentru un efect decorativ tridimensional, caracterizate deci printr-un strat foarte gros) au o putere de dispersie de 1 m2 pe kg de produs.
                  Această cerință nu se aplică pentru lacuri, baițuri, acoperiri și vopsele pentru podele, substraturi, grunduri de aderență sau orice alte acoperiri transparente.

                     Evaluare și verificare: Solicitantul prezintă un raport de testare utilizând metoda ISO 6504/1 (Vopsele și lacuri – stabilirea puterii de acoperire – Partea 1: Metoda Kubelka-Munk pentru vopsele albe și deschise la culoare) sau 6504/3 [Partea 3: stabilirea ratei de contrast (opacității) pentru vopselele deschise la culoare la o putere fixă de dispersare] sau (pentru vopselele special concepute pentru un efect decorativ tridimensional și caracterizate printr-un strat foarte gros), metoda NF T 30073 (sau echivalent). În cazul bazelor utilizate pentru a obține produse nuanțate care nu sunt evaluate conform cerințelor menționate anterior, solicitantul prezintă dovezi despre modul în care utilizatorul final este informat în legătură cu faptul că trebuie să utilizeze un grund și/sau o nuanță de gri (sau o altă nuanță relevantă) ca substrat înainte de aplicarea produsului.

                  (b)

                     Rezistență la frecarea umedă: vopselele pentru pereți (conform EN 13300) declarate ca fiind lavabile, ușor de curățat sau de periat (fie direct pe produs, fie în materialele de promovare a acestuia) au o rezistență la frecarea umedă, măsurată în conformitate cu EN 13300 și EN ISO 11998 de cel puțin clasa 2 (și de cel mult 20 de microni după 200 de cicluri).
                  Datorită numărului mare de nuanțe posibile, acest criteriu se va limita la testarea vopselei de bază utilizate.

                     Evaluare și verificare: Solicitantul prezintă un raport de testare conform EN 13300 folosind metoda EN ISO 11998 (Test de curățare și rezistență la frecare) și dovezi (direct pe ambalajul produsului sau prin materiale de promovare asociate) care să ateste că utilizatorul final este informat cu privire la faptul că produsul nu a fost testat pentru rezistența la frecare umedă în cazul vopselelor pentru tavan.

                  (c)

                     Rezistență la apă: Lacurile, acoperirile și vopselele pentru podele au o rezistență la apă în conformitate cu standardul ISO 2812-3, astfel încât, după o expunere de 24 de ore și o perioadă de recuperare de 16 ore, să nu existe nici o modificare de luciu sau culoare.

                     Evaluare și verificare: Solicitantul prezintă un raport de testare utilizând metoda ISO 2812-3 (Vopsele și lacuri – stabilirea rezistenței la lichide – Partea 3: Metoda de utilizare a unui mediu absorbant).

                  (d)

                     Aderență: Acoperirile pentru podele, vopselele pentru podele, substraturile pentru podele și substraturile pentru metal și lemn au un punctaj de cel puțin 2 la testul EN 2409 pentru aderență. Grundurile pigmentate pentru zidărie au un punctaj de trecere la testul EN 24624 (ISO 4624) de stabilire a aderenței prin încercarea la tracțiune în cazul în care forța de coeziune a substratului este mai mică decât forța de adeziune a vopselei; în alte circumstanțe, aderența vopselei trebuie să depășească o valoare de trecere de 1,5 Mpa.
                  Grundurile transparente fac excepție de la această cerință.

                     Evaluare și verificare: Solicitantul prezintă un raport de testare utilizând metoda EN ISO 2409 sau EN 24624 (ISO 4624), după caz.

                  (e)

                     Abraziune: Acoperirile pentru podele și vopselele pentru podele au o rezistență la abraziune care nu depășește o pierdere în greutate de 70 mg după 1 000 de cicluri de testare cu o sarcină de 1 000 g și un abraziv tip CS10, conform standardului EN ISO 7784-2:2006.

                     Evaluare și verificare: Solicitantul prezintă un raport de testare care să demonstreze îndeplinirea acestui criteriu, utilizând metoda EN ISO 7784-2:2006.

            8.   Informații pentru consumatori

      Următoarele informații figurează pe ambalaj sau sunt atașate ambalajului:

                  —

                  utilizarea, suportul și condițiile de utilizare pentru care este destinat produsul. Acestea includ recomandări privind lucrările pregătitoare etc., cum ar fi pregătirea corectă a suportului, recomandări pentru utilizarea sa în interior (după caz) sau temperatura;

                  —

                  recomandări de curățare a sculelor și de gestionare adecvată a deșeurilor (pentru a limita poluarea apelor). Aceste recomandări se adaptează tipului de produs și domeniului de aplicare în cauză și pot fi însoțite de pictograme, după caz;

                  —

                  recomandări privind condițiile de depozitare a produsului după deschidere (pentru limitarea deșeurilor solide), inclusiv măsurile de siguranță, după caz;

                  —

                  în cazul acoperirilor de culoare mai închisă pentru care nu se aplică criteriul 7(a), se includ instrucțiuni privind utilizarea grundului sau a vopselei de bază adecvate (care poartă, dacă este posibil, eticheta ecologică comunitară);

                  —

                  pentru acoperirile decorative cu o consistență mare, un text care să specifice că vopselele sunt special concepute pentru obținerea unui efect decorativ tridimensional;

                  —

                  un text care să specifice că vopseaua neutilizată necesită manipulare de specialitate pentru o eliminare ecologică, în condiții de siguranță, și că, prin urmare, aceasta nu trebuie aruncată împreună cu resturile menajere. Trebuie cerut sfatul autorităților locale în ceea ce privește eliminarea și colectarea;

                  —

                  recomandări cu privire la măsurile de protecție pentru vopsitor. Textul următor (sau un text echivalent) figurează pe ambalaj sau este atașat ambalajului:
                  Pentru mai multe informații privind motivul pentru care acestui produs i s-a acordat eticheta ecologică Floarea, vă rugăm să vizitați site-ul web: http://ec.europa.eu/environment/ecolabel.

         Evaluare și verificare: La depunerea solicitării, se prezintă o mostră de ambalaj al produsului, împreună cu o declarație corespunzătoare de îndeplinire a acestui criteriu, după caz.
      9.   Informații care figurează pe eticheta ecologică

      Rubrica 2 de pe eticheta ecologică conține următorul text:

                  —

                  rezultate bune pentru uz interior;

                  —

                  restricții privind substanțele periculoase;

                  —

                  conținut scăzut de solvenți.

         Evaluare și verificare: Solicitantul prezintă o mostră a ambalajului produsului, pe care figurează eticheta, însoțită de o declarație de îndeplinire a acestui criteriu.

         (1)  JO L 396, 30.12.2006, p. 1.

         (2)  JO L 143, 30.4.2004, p. 87.

         (3)  JO L 200, 30.7.1999, p. 1.

         (4)  JO 196, 16.8.1967, p. 1.

         (5)  La 27 iunie 2007 Comisia Europeană a adoptat „Propunerea de regulament al Parlamentului European și al Consiliului privind clasificarea, etichetarea și ambalarea substanțelor și amestecurilor și de modificare a Directivei 67/548/CEE și a Regulamentului (CE) nr. 1907/2006” [COM(2007) 355 final]. Pentru informații suplimentare cu privire la suprapunerea dintre sistemul existent și GHS, consultați anexa VII din volumul III al propunerii adoptate. http://ec.europa.eu/enterprise/reach/docs/ghs/ghs_prop_vol_iii_en.pdf

         (6)  Comitetul de experți în domeniul transportului de mărfuri periculoase și al sistemului global armonizat de clasificare și etichetare a substanțelor chimice din cadrul Organizației Națiunilor Unite: http://www.unece.org/trans/main/dgdb/dgcomm/ac10rep.html

         (7)  A se vedea nota de subsol 5.